R O M Â N I A                                                                                                                                                                                                                                                                                                                                                
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea organigramei și a statului de funcții ale Spitalului Orăşenesc Deta.

             Analizând temeiurile juridice, respectiv:

              a) art.80 alin. (1) lit. d) din Legea nr. 95/2006 privind reforma în domeniul sănătăţii, cu modificările și completările ulterioare;
              b) art. 129 alin. (3), litera c) din O.U.G. nr. 57/2019 privind Codul administrativ, cu modificările și completările ulterioare;
              c) Ordinul Ministerul Sănătăţii nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare;
             d) Hotărârea Guvernului nr. 80/2022 privind completarea  Anexei nr. 2 la Hotărârea Guvernului nr. 696/2021 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale, a medicamentelor și a dispozitivelor asistive în cadrul sistemului de asigurări sociale de sănătate pentru anii 2021-2022;
            e) Ordinul  Ministerul Sănătății nr. 85/29/2022 pentru modificarea și completarea anexei nr.50 la Ordinul Ministrului Sănătății și al președintelui Casei Naționale de Asigurări de Sănătate nr. 1068/627/2021 privind aprobarea  Normelor metodologice de aplicare în anul 2021 a hotărârii Guvernului nr. 696/2021 pentru aprobarea pachetelor de servicii și a Contractului – cadru care reglementează condițiile  acordării asistenței medicale, a medicamentelor și a dispozitivelor medicale, tehnologiilor și dispozitivelor asistive în cadrul sistemului de asigurări sociale de sănătate pentru anii 2021-2022;

            f) avizul Direcției de Sănătate publică timiș nr. 967/17.01.2022;

             Ținând cont de:

a) referatul de aprobare nr. 994/03.02.2022 prezentat de către Primarul orașului Deta, în calitatea sa de iniţiator;
b) raportul Compartimentului Resurse umane din cadru Aparatului de specialitate al Primarului orașului Deta, înregistrat sub nr. 1024/03.02.2022 prin care se propune aprobarea organigramei și a statului de funcții ale Spitalului Orăşenesc Deta, în baza adresei nr. 573/2022 al  Spitalului Orăşenesc Deta;
c) avizele consultative ale Comisiei Sociale și Comisiei Juridice ale consiliului local,

              Consiliul local al orașului Deta adoptă prezenta hotărâre:
              Art.1. Se aprobă organigrama Spitalului Orăşenesc Deta, conform anexei nr.1, care face parte integrantă din prezenta hotărâre.
              Art.2. Se aprobă Statul de funcții a Spitalului Orăşenesc Deta, conform anexei nr.2, care face parte integrantă din prezenta hotărâre.

              Art.3. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, protocol;
- Compartimentului Resurse Umane;
- Spitalului Orăşenesc Deta.

INIȚIATOR PROIECT,                                                  AVIZEAZĂ PENTRU LEGALITATE:
          Petru ROMAN,                                                               Secretarul general al orașului Deta    

               Primar                                                                                    Coralia SCULEAN         
